Diari Oficial de la Generalitat Valenciana


Sumari del DOGV 4790, del 05-07-2004 (2004/6777)

Actuacions de juí de separació número 152/2002. Cèdula de notificació.
----------------------------------------------------------------------

### Dades del document

Número de DOGV
:   4790

Data del DOGV
:   05-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6777


Organisme emissor
:   Jutjat de Primera Instància Número 1 de Torrent

Tipus de document
:   Anunci

Actuacions de juí de separació número 152/2002. Cèdula de notificació. [2004/Q6777]
  
En actuacions de separació número 152/2002, que se seguixen contra Driss Grounou, s'ha dictat sentència, que té l'encapçalament i la part dispositiva que, literalment, diuen així:
  
«Sentència número 457/2003
  
Torrent, 24 d'octubre de 2003
  
Gema Castelló García, jutgessa de Primera Instància i Instrucció número 1 de Torrent (València) i partit, ha vist les actuacions de juí de separació, registrades amb el número 152/2002, promogudes pel procurador Enrique Miñana Sendra, en nom i representació de M.ª de los Ángeles Muñoz Alemany, sota la direcció de la lletrada Carmen Crespo Marco, contra Driss Grounou, en rebel·lia, i amb la intervenció del ministeri fiscal.
  
Decisió
  
Que amb l'estimació de la demanda formulada per la representació de María de los Ángeles Muñoz Alemany contra Driss Grounou, decrete la separació matrimonial dels expressats amb tots els efectes legals i en especial els següents:
  
1. La separació dels cònjuges, que a partir d'este moment podran assenyalar lliurement el seu domicili.
  
2. Es produïx la revocació dels poders que s'hagen pogut prestar entre si els esposos.
  
3. Els fills menors d'edat quedaran sota la custòdia i guarda ordinària de la mare i tindran la pàtria potestat compartida.
  
4. Es reconeix al pare amb el que no conviuen els fills el següent dret de visites: en dissabtes alterns, un cada 15 dies, d'11.00 a 14.00 hores, sempre en presència d'una tercera persona, bé siga la mare o en presència d'un assistent social, que podrà ser al domicili conjugal o al centre d'assistència social d'Alaquàs, i, una vegada acreditat el seu inici i compliment pel pare, que s'amplie progressivament.
  
5. L'habitatge familiar, situat al carrer d'Albacete, número 10, porta 5, d'Alaquàs (València), amb els objectes que formen l'aixovar, quedarà en ús i gaudi dels fills, en companyia de la mare sota la custòdia de la qual queden.
  
6. El pare haurà d'ingressar a favor dels seus fills, Sara i Alfredo, dins dels cinc primers dies de cada mes, l'import de 240 euros (dos-cents quaranta euros) en concepte de pensió d'aliments, en el compte corrent que María de los Ángeles Muñoz Alemany designe a este efecte, quantitat que s'haurà d'actualitzar anualment d'acord amb les variacions que experimente l'índex de preus al consum.
  
8. Es fixa una pensió compensatòria a favor de l'esposa, per un termini de tres anys, de 100 euros (cent euros), que haurà de satisfer per mesos avançats, dins dels cinc primers dies de cada mes, i durant tres anys partir de la data d'esta sentència i s'actualitzarà anualment, en el percentatge que hi experimente. S'ingressarà al número de compte que a este efecte designe la interessada.
  
9. No es fa especial pronunciament sobre costes.
  
Una vegada esta sentència siga ferma, se'n remetrà un testimoni al registre civil en què conste la inscripció de matrimoni dels subjectes del plet.
  
Contra esta sentència s'hi pot interposar un recurs d'apel·lació en ambdós efectes en el termini de cinc dies a partir de la notificació.
  
Esta és la meua sentència, definitivament jutjant en primer instància, que pronuncie, mane i firme.
  
La jutgessa».
  
I perquè conste i valga de notificació en forma legal a Driss Grounou, actualment en parador desconegut, expedisc el present edicte perquè es publique en el Diari Oficial de la Generalitat Valenciana.